Integrin
Integrini su transmembranski receptori koji olakšavaju adheziju ćelija–ćelija i ćelija–vanćelijski matriks (ECM). Nakon vezivanja liganda, integrini aktiviraju puteve transdukcije signala koji posreduju ćelijskim signalima kao što su regulacija ćelijskog ciklusa, organizacija unutarćelijskog citoskeleta i kretanje novih receptora do ćelijske membrane. Prisustvo integrina omogućava brze i fleksibilne reakcije na događaje na površini ćelije (npr. signal trombocita za pokretanje interakcije sa faktorima koagulacije. Postoji nekoliko tipova integrina, a jedna ćelija na svojoj površini uglavnom ima više različitih. Integrini se nalaze u svih životinja, dok se integrin-slični receptori nalaze u biljnim ćelijama. Integrini djeluju zajedno s drugim proteinima, kao što su kadherini, superporodica imunoglobulina molekula ćelijske adhezije, selektini i sindekani, da posreduju u interakcijkama ćelija – ćelija i ćelija – vanćelijski matriks. Ligandi za integrine uključuju fibronektin, vitronektin, kolagen i laminin.